Anmodning om etablering af dagligvarebutik på Christian Lund 
[adresse], Kalundborg 
Sagsfremstilling 
9.      Anmodning om etablering af dagligvarebutik på [adresse]/Lerchenfeldvej, 
Kalundborg  
                                                                                                                        Åbent 
Sagsnr.: 326-2014-109940     J.nr.: 01.00.00            Marie Overgaard.: 326-2014-264112 
  
[adresse] 
Teknik og Miljø har fra Innovator A/S modtaget fornyet anmodning om etablering af en dagligvarebutik på hjørnet 
Allan Skov 2a-c/Lerchenfeldvej 3-5, i Kalundborg (bilag 1). Der er tale om en dagligvarebutik på ca. 1.000 m2 
med tilhørende parkerings- og udenomsarealer (se situationsplan i bilag 2). 
  
I anmodningen indgår et nyt forslag til trafikafviklingen, hvor Innovator A/S tilbyder at afholde samtlige omkostninger 
forbundet med etableringen her. Forslaget indeholder: 
· Etablering af helleanlæg på Allan Skov 
· To nye fodgængerfelter (hvis ønsket af Kalundborg Kommune) 
· Venstresvingsbane fra Allan Skov til hhv. butikken og [adresse] 
· Højresvingsbane fra Allan Skov til butikken. 
  
Innovator A/S begrunder ønsket om fornyet behandling af sagen med, at de blandt deres kunder - 
dagligvarekæderne - fortsat oplever behov for nye placeringer i Kalundborg, og de har kæder, der gerne ser en butik 
på netop denne placering. Samtidig er det deres opfattelse, at nærområdet og i særdeleshed Kalundborg 
Almennyttige Boligselskabs beboere i kvarteret stadig har stor interesse i at få yderligere indkøbsmulighed. 
  
Historik 
En anmodning om etablering af dagligvarebutik er tidligere blevet politisk behandlet i hhv. 2011 og 2012 (jf. bilag 3): 
  
· TMU den 5. september 2011: Udvalget besluttede at igangsætte foroffentlighed efter planloven forud for beslutning 
om ændring af gældende plangrundlag 
· KB den 25. januar 2012: Kommunalbestyrelsen besluttede, at der ikke arbejdes videre med planerne for en 
dagligvarebutik, med de foreslåede udkørselsforhold til Allan Skov. 
· KB den 22. august 2012: Kommunalbestyrelsen besluttede, at der ikke arbejdes videre med planlægningen for en 
dagligvarebutik. 
  
Særlige fokuspunkter i den daværende behandling var konsekvenser for trafikmængden på Allan Skov samt 
at sikre en forsvarlig trafikafvikling i området. I forlængelse heraf blev ansøger anmodet om en trafikanalyse (maj, 
2012). Senest lå det i projektforslaget at etablere indkørsel via [adresse], mens en venstresvingsbane fra 
Allan Skov var med i betragtning. I den fornyede ansøgning foregår ind- og udkørsel udelukkende fra Christian Lund 
[adresse]. 
  
Planforhold 
Etablering af en dagligvarebutik på arealet vil forudsætte udarbejdelse af et kommuneplantillæg samt ny lokalplanen. 
Kommuneplanen indeholder retningslinjer for butikker til lokalområdets forsyning, herunder retningslinje 4.3.4: 
"Afstand til nærmeste centerområde eller andre butikker skal være minimum 500 meter." Planlægning for en 
dagligvarebutik på arealet forudsætter, at der afviges fra retningslinjen, idet afstanden vil være under 500 m. 
  
Detailhandelsanalyse 
Det skal bemærkes, at Teknik og Miljø i øjeblikket gennemfører en Detailhandelsanalyse, hvor der bl.a. vil indgå 
betragtninger om placering af dagligvarebutikker uden for bymidten. Analysen forventes forelagt Udvalget ultimo 
2014. 
Videre proces 
Såfremt det besluttes at igangsætte planarbejde for etablering af dagligvarebutik på Allan Skov 2a-
c/Lerchenfeldvej 3-5,  anbefaler administrationen, at bygherre anmodes om at gennemføre en uvildig analyse, der 
belyser trafikafviklingen ved placering af en dagligvarebutik med adgangsvej til Allan Skov. Herudover 
anbefaler Teknik og Miljø, at bygherre anmodes om en nærmere redegørelse for behovet for en dagligvarebutik. 
  
Teknik og Miljø anbefaler desuden, at det bør lægges til grund, at hjørnet med parkeringsplads får et mindre åben og 
mere grøn fremtræden i bybilledet, i form af beplantning med hække og træer. 
  
BEHANDLING 
Teknik- og Miljøudvalget. 
  
INDSTILLING 
Teknik- og Udviklingsdirektøren indstiller, at der tages stilling til, hvorvidt administrationen skal igangsætte 
planarbejde for etablering af dagligvarebutik på [adresse]/Lerchenfeldvej i princippet som vist på bilag 2. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
  
Teknik- og Miljøudvalgets møde den 6. oktober 2014: 
Yngve Carlsen, Mark Eriksen og Sandra Ravn stemte for igangsættelse af planarbejdet. 
Cathrine Nørgaard og Herman Christensen stemte imod. 
Herman Christensen begærede sagen i Kommunalbestyrelsen. 
Økonomiudvalgets møde den 22. oktober 2014: 
Udvalget vedtog at anbefale Teknik- og Miljøudvalgets flertalsindstilling. 
Britta Poulsen og Joachim Iversen (A) samt Ruben Lassen (B) stemte imod. 
  
Bilag 
  
  
  
  
  
Kommunalbestyrelsens møde den 29. oktober 2014: 
Kommunalbestyrelsen vedtog at godkende Økonomiudvalgets flertalsindstilling. 
  
16 stemte for (V excl. Ken Jepsen og Jimmy Pedersen, O, Ø og Nikolai Nørgaard (B). 
10 stemte imod (A, SF, Ken Jepsen (V), Jimmy Pedersen (V) og Ruben Lassen (B). 
  
Lars Carlsen er ikke enig med borgmesteren i at forslag om at etablere retningslinjer ikke kan komme til 
afstemning. 
  
Yngve Carlsen (V) var ikke til stede. 
Bilag 1 - Fornyet anmodning om etablering af dagligvarebutik, 
Karsten HolmLerchenfeldvej 
326-2014-268023 
Bilag 2 - Situationsplan bilagt anmodning om etablering af 
dagligvarebutik 
326-2014-268027 
Bilag 3 - Tidligere politisk behandling i 2011 og 2012, 
beslutningsreferater 
326-2014-284462 
